Robert Eriksson får tre måneder ekstra statsrådlønn

Tre dager før tidligere statsråd Robert Erikssons (Frp) utvidede etterlønnsperiode gikk ut, stiftet han rådgivningsfirma. Han ble umiddelbart ilagt karantene – og kan nå motta tre nye måneder med statsrådslønn, melder Adresseavisen.

Tidligere arbeidsminister Robert Eriksson (Frp) Poppe, Cornelius

Ntb

20. apr. 2016 07:22 Sist oppdatert 20. april 2016

Tidligere arbeids— og sosialminister Robert Eriksson (Frp) ble arbeidsledig da han 16. desember i fjor ble erstattet av Anniken Hauglie (H) som arbeids- og sosialminister.

Siden han verken hadde stortingsplass eller jobb å returnere til fikk han tre måneders etterlønn fra staten, 105.337 kroner i måneden, før skatt.

– Som mange andre opplever også jeg en usikkerhet og den beryktede klumpen i magen for hva man skal leve av fremover og hvor lang tid det vil ta før jeg får ny jobb. Det er ikke noe annerledes for meg enn alle de andre som opplever å miste jobben nå, sa Eriksson tilDagbladeti starten av mars.

Ble rådgiver tre dager før

Tre dager før perioden med den utvidede etterlønnen skulle gå ut 16. mars, aksjonerer Robert Eriksson, skriverAdresseavisen.

Søndag 13. mars stifter han selskapet «Løkka i Livet AS», et rådgivings- og konsulentselskap for blant annet helse-, arbeidsmarkeds-, pensjons- og næringspolitikk. Dermed ble det opprettet sak hos karantenenemnda i Kommunal- og moderniseringsdepartementet.

Situasjonen ligner den som oppstod da VG avslørte at tidligere Ap-statsråd ved Statsministerens kontor, Karl-Eirik Schjøtt-Pedersen, i 2014 opprettet eget selskap rett før etterlønnen utløp. Slik fikk også han tre måneders ekstra lønn i karanteneperioden.

Også fire andre fra den rødgrønne Regjeringen gjorde noe lignende, avslørte avisen.

— Dette indikerer at det foregår en systematisk utnyttelse av systemet. Det som skjer her kan umulig ha vært tanken med reglene for karantene og etterlønn. Det kan derfor være grunn for Stortinget til å se på disse reglene nå, sa Venstres Abid Raja til VG i 2014.

Interessert i Frp? Dette er saken som er oppslag i papiravisen onsdag:

Les også Listhaug er den soleklar kandidaten til å etterfølge Siv Jensen

– Tar vedtaket til etterretning

mars besluttet karantenenemnda å ilegge Eriksson seks måneders karantene, og i karantenetiden blir det gitt full lønnskompensasjon, tilsvarende lønnen Eriksson hadde som statsråd. Total årslønn for statsråder i 2015 var 1.264.040 kroner.

Siden karantenetiden gjelder fra da han gikk av, utløser firmaetableringen til Eriksson karantenelønn i de tre månedene etter tre måneder med etterlønnen – fram til og med 15. juni.

Robert Eriksson bekrefter saken i en tekstmelding til Adresseavisen:

«Jeg kan bekrefte at jeg har etablert selskapet Løkka i Livet AS, og jeg tar Karantenenemndas vedtak til etterretning».

Interessert i politikk? Hør vår politiske podkast, Aftenpodden. Lytt og abonner via Itunes på telefonen din her, via desktop her, eller lytt herfra med ett klikk:

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding